./data/phi0474/phi034/phi0474.phi034.perseus-lat2.xml
M. Tullius Cicero
graves de te rumores, qui etiam furiosum illum Caecilium excitaverunt  quo tum rex animo, qui auctionatus sit seseque spoliare maluerit quam tibi pecuniam non subministrare  at eo inquit tempore ipso Nicaeam Ephesumque mittebat qui rumores Africanos exciperent et celeriter ad se referrent  itaque cum esset ei nuntiatum Domitium naufragio perisse, te in castello circumsederi, de Domitio dixit versum Graecum eadem sententia qua etiam nos habemus Latinum: pereant amici, dum inimici una intercidant   quod ille, si tibi esset inimicissimus, numquam tamen dixisset: ipse enim mansuetus, versus immanis  qui autem Domitio poterat esse amicus, qui tibi esset inimicus? tibi porro inimicus cur esset a quo, cum vel interfici belli lege potuisset, regem et se et filium suum constitutos esse meminisset?